CELEX: 32008R1185
Language: ro
Date: 2008-11-28 00:00:00
Title: Regulamentul (CE) nr. 1185/2008 al Comisiei din 28 noiembrie 2008 de interzicere a pescuitului de calcan în Marea Neagră de către navele care arborează pavilionul Bulgariei

29.11.2008   
            
            
               RO
            
            
               Jurnalul Oficial al Uniunii Europene
            
            
               L 319/54
            
         
      REGULAMENTUL (CE) NR. 1185/2008 AL COMISIEI
   
   din 28 noiembrie 2008
   de interzicere a pescuitului de calcan în Marea Neagră de către navele care arborează pavilionul Bulgariei
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 2371/2002 al Consiliului din 20 decembrie 2002 privind conservarea și exploatarea durabilă a resurselor piscicole în conformitate cu politica comună în domeniul pescuitului (1), în special articolul 26 alineatul (4),
   având în vedere Regulamentul (CEE) nr. 2847/93 al Consiliului din 12 octombrie 1993 de instituire a unui sistem de control aplicabil politicii comune din domeniul pescuitului (2), în special articolul 21 alineatul (3),
   întrucât:
   
               (1)
            
            
               Regulamentul (CE) nr. 1579/2007 al Consiliului din 20 decembrie 2007 de stabilire a posibilităților de pescuit și a condițiilor aferente aplicabile pentru 2008 în Marea Neagră pentru anumite resurse halieutice și grupuri de resurse halieutice (3), stabilește cotele pentru 2008.
            
         
               (2)
            
            
               În conformitate cu informațiile primite de Comisie, capturile din stocul menționat în anexa la prezentul regulament realizate de către navele aflate sub pavilionul statului membru menționat în aceeași anexă sau care sunt înmatriculate în statul membru respectiv au epuizat cota alocată pentru 2008.
            
         
               (3)
            
            
               Prin urmare, este necesară interzicerea pescuitului din stocul respectiv, precum și a păstrării la bord, a transbordării și a debarcării de pește din acesta,
            
         ADOPTĂ PREZENTUL REGULAMENT:
   Articolul 1
   Epuizarea cotei
   Cota de pescuit alocată pentru 2008 statului membru menționat în anexa la prezentul regulament, pentru stocul indicat în aceeași anexă, se consideră epuizată de la data stabilită în anexa menționată.
   Articolul 2
   Interdicții
   Pescuitul din stocul menționat în anexa la prezentul regulament realizat de nave aflate sub pavilionul statului membru menționat în aceeași anexă sau care sunt înmatriculate în statul membru respectiv se interzice începând cu data stabilită în anexă. Se interzic păstrarea la bord, transbordarea sau debarcarea de pește din stocul respectiv, capturat de navele în cauză, după data indicată.
   Articolul 3
   Intrarea în vigoare
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 noiembrie 2008.
      
         
            Pentru Comisie
         
         Fokion FOTIADIS
         
         
            Director general pentru afaceri maritime și pescuit
         
      
   
   
      (1)  JO L 358, 31.12.2002, p. 59.
   
      (2)  JO L 261, 20.10.1993, p. 1.
   
      (3)  JO L 346, 29.12.2007, p. 1.
   
      ANEXĂ
      
                  Nr.
               
               
                  01/MED
               
            
                  Stat membru
               
               
                  BGR
               
            
                  Stoc
               
               
                  TUR/F3742C
               
            
                  Specie
               
               
                  Calcan (Psetta maxima)
               
            
                  Zonă
               
               
                  Marea Neagră
               
            
                  Dată
               
               
                  15.9.2008